|  |  |
| --- | --- |
| **5. NAPIREND** | **Ügyiratszám:** ZAN/102- /2019. |

**ELŐTERJESZTÉS**

a Képviselő-testület **2019. április 16-i** nyilvános ülésére

|  |  |
| --- | --- |
| **Tárgy:** | **Zánka Község Önkormányzata 2018. évi gyermekjóléti és gyermekvédelmi feladatellátásának értékelése** |
| **Előterjesztő:** | Filep Miklós polgármester |
| **Előkészítette:** | Dresselné Steiner Ibolya szociális ügyintéző  |

**TISZTELT KÉPVISELŐ-TESTÜLET!**

A gyermekek védelméről és a gyámügyi igazgatásról szóló 1997. évi XXXI. törvény 96. § (6) bekezdése szerint: „A helyi önkormányzat a gyermekjóléti és gyermekvédelmi feladatainak ellátásról minden év május 31-jéig – a külön jogszabályban meghatározott tartalommal – átfogó értékelést készít, amelyet a Képviselő-testület, illetve a közgyűlés megtárgyal. Az értékelést meg kell küldeni a gyámhivatalnak. A gyámhivatal az értékelés kézhezvételétől számított 30 napon belül javaslattal élhet a helyi önkormányzat felé. A helyi önkormányzat 60 napon belül érdemben megvizsgálja a gyámhivatal javaslatait és állásfoglalásáról, intézkedéséről tájékoztatja.”

Az értékelés szempontjait a gyámhatóságokról, valamint a gyermekvédelmi és gyámügyi eljárásról szóló 149/1997. (IX. 10.) Korm. rendelet 10. melléklete tartalmazza.

Az előterjesztés mellékletét képezi a Balatonfüredi Szociális Alapszolgáltatási Központ Család- és Gyermekjóléti Szolgálat beszámolója is, mely a 2019. február hónapban megtartott éves gyermekvédelmi tanácskozásra készült.

Kérem a Tisztelt Képviselő-testületet, hogy az előterjesztést megvitatni és a határozati javaslatokat elfogadni szíveskedjen.

|  |  |
| --- | --- |
|  | **HATÁROZATI JAVASLAT**Zánka Község Önkormányzata Képviselő-testülete a gyermekjóléti és gyermekvédelmi feladatok 2018. évi ellátásáról szóló átfogó értékelést – az előterjesztés mellékletét képező tartalommal – elfogadja.Megbízza a polgármestert, hogy az értékelést határidőben küldje meg a Veszprém Megyei Kormányhivatal Hatósági Főosztály Szociális és Gyámügyi Osztályához.**Határidő:** 2019. május 31.**Felelős:** polgármester |

Zánka, 2019. április 4.

|  |  |
| --- | --- |
|  | **Filep Miklós**polgármester |

**Zánka Község Önkormányzata**

**2018. évi gyermekjóléti és gyermekvédelmi feladatainak átfogó értékelése**

*(a gyámhatóságokról, valamint a gyermekvédelmi és gyámügyi eljárásról szóló*

*149/1997. (IX.10.) Korm. rendelet 10. melléklete alapján)*

1. *A település demográfiai mutatói, különös tekintettel a 0 – 18 éves korosztály adataira:*

Zánka község állandó lakosainak száma 2018. december 31-én: 1017 fő.

* + A 0-18 éves korú gyermekek száma: 116 fő, de a településen életvitelszerűen itt élő gyermekek száma ennél alacsonyabb.
	+ 2017-ben 5 gyermek született a településen.
	+ Korcsoportos megoszlás szerint:

 0-3 év közötti gyermekek száma: 22 fő,

 4-6 év közötti (óvodás)gyermekek száma: 22 fő,

 7-14 év közötti (általános iskolás) gyermekek száma: 72 fő,

 15-18 év közötti (középiskolás) gyermekek száma: 17 fő.

1. *Az önkormányzat által nyújtott pénzbeli, természetbeni ellátások biztosítása:*
* *rendszeres gyermekvédelmi kedvezményben részesülők száma, kérelmezőkre vonatkozó általánosítható adatok, elutasítások száma, főbb okai, önkormányzatot terhelő kiadás nagysága,*
* *egyéb a Gyv.t-ben nem szabályozott pénzbeli vagy természetbeni juttatásokra vonatkozó adatok,*
* *gyermekétkeztetés megoldásának módjai, kedvezményben részsülőkre vonatkozó statisztikai adatok.*
	+ Rendszeres gyermekvédelmi kedvezményben az elmúlt évben 4 gyermek részesült. A rendszeres gyermekvédelmi kedvezményben egy családban lévő 4 kiskorú gyermek részesült.
	+ Rendszeres gyermekvédelmi kedvezményre való jogosultsági kérelem nem került elutasításra az elmúlt évben.
	+ Az 1997. évi XXXI. tv. 20/A. § (1) bekezdésére tekintettel alapösszegű (6.000,-Ft/fő/alkalom) természetbeni támogatásként nem részesült egyetlen gyermek sem, emelt összegű természetbeni támogatás (6.500,-Ft/fő/alkalom) 4 fő gyermek részére került kifizetésre Erzsébet-utalvány formájában, augusztus és november hónapban.
	+ Rendkívüli gyermekvédelmi támogatásra nem érkezett igény.
	+ Halmozottan hátrányos helyzetű gyermek a településen nem volt. Hátrányos helyzetű gyermek 4 fő. Ez utóbbi jogosultság a rendszeres gyermekvédelmi kedvezményre jogosult gyermekeket egyedül nevelő szülőjének alacsony iskolai végzettségére tekintettel került megállapításra.
	+ A településen életvitelszerűen élő gyermekek az alábbi támogatásban részesültek:
* Iskolakezdési támogatás: általános és középiskolás gyermekek 91 fő 12 ezer Ft/fő összegben.
* Bursa Hungarica Felsőoktatási Önkormányzati Ösztöndíjrendszer keretén belül 4 fő részesült 10 hónapon keresztül 15 ezer Ft/hó önkormányzati ösztöndíj támogatásban.
	+ Az alapfokú nevelési és oktatási intézményeket a községben élő családok gyermekei a településen belül igénybe vehetik, ahol a gyermekek napközbeni étkeztetése, napközis felügyelete is biztosított. Az általános iskolába 51 zánkai gyermek jár.
	+ Községünkben élő gyermekek az óvodai és bölcsődei ellátást a Kétnyelvű Német Nemzetiségi Óvoda és Bölcsőde intézményében vehetik igénybe. Az intézménytől kapott adatok alapján községünkből 2018. évben 23 fő óvodás, valamint 7 fő bölcsődés gyermek került beíratásra.
1. *Az önkormányzat által biztosított személyes gondoskodást nyújtó ellátások bemutatása:*

*- gyermekjóléti szolgáltatás biztosításának módja, működésének tapasztalata (alapellátásban részesülők száma, gyermekek veszélyeztetettségének okai, válsághelyzetben levő várandós anyák gondozása, családjából kiemelt gyermek szüleinek gondozása, jelzőrendszer tagjaival való együttműködés tapasztalatai),*

*- gyermekek napközbeni ellátásának, gyermekek átmeneti gondozásának biztosítása, ezen ellátások igénybevétele, és az ezzel összefüggő tapasztalatok.*

 A gyermekjóléti szolgálatot 2016. január 1-től a Balatonfüredi Szociális Alapszolgáltatási Központ Család- és Gyermekjóléti Szolgálata látja el.

*(A Gyermekjóléti Szolgálat tájékoztatója külön mellékletként kerül csatolásra.)*

1. *-----------*
2. *------------*
3. *A felügyeleti szervek által gyámhatósági, gyermekvédelmi területen végzett szakmai ellenőrzések tapasztalatainak, megállapításainak bemutatása:*

Zánkai Közös Önkormányzati Hivatal gyámhatósági tevékenységének ellenőrzése Veszprém Megyei Kormányhivatal Hatósági Főosztály Szociális és Gyámügyi Osztály részéről a VEC/001/00401-54/2018. ügyszámon (melléklet szerint).

1. *Jövőre vonatkozó javaslatok, célok meghatározása a Gyvt. előírásai alapján:*

*(milyen ellátásokra és intézményekre lenne szükség a problémák hatékonyabb kezelése érdekében, gyermekvédelmi prevenciós elképzelések).*

A gyermekvédelmi ellátások jelen formában alkalmasak a felmerülő problémák, a preventív jellegű feladatok megoldására. Súlyosabb helyzetek kezelésére a szakmai háttér biztosított.

A gyermekjóléti szolgálat alapvető prevenciós feladata, hogy a gyermekek veszélyeztetettségének időben történő felismerése érdekében hatékony észlelő- és jelzőrendszert működtessen. A jelenlegi adottságok és mutatószámok alapján problémamentesnek minősíthető Zánka községben a gyermekvédelmi munkaterület.

1. *A bűnmegelőzési program főbb pontjainak bemutatása:*

*(amennyiben a településen készült ilyen program), valamint a gyermekkorú és a fiatalkorú bűnelkövetők számának az általuk elkövetett bűncselekmények számának, a bűnelkövetés okainak bemutatása.*

Zánka Község Önkormányzata Képviselő-testülete 136/2015. (IX.24.) Z. önkormányzati határozatával fogadta el Zánka Község Önkormányzatának Bűnmegelőzési és Közbiztonsági Koncepcióját. Az ismertté vált bűnelkövetők között fiatalkorú elkövető nincs. A program célul tűzte ki a gyermek és fiatalkorúak, továbbá az ifjú felnőtt korosztály elkövetővé válásának megelőzését - az említett korosztályok célirányos preventív nevelésével -, a droghasználat és kábítószer-bűnözés megelőzését, kezelését – fokozott prevenciós tevékenység mellett -, a családon belüli erőszak megelőzését, a megtörtént esetek megfelelő kezelését – korai problémafeltárás lehetőségével.

1. *A települési önkormányzat és a civil szervezetek közötti együttműködés keretében milyen feladatok, szolgáltatások ellátásában vesznek részt civil szervezetek:*

*(alapellátás, szakellátás, szabadidős programok, drog-prevenció, stb.)*

Az önkormányzat mindent elkövet a bűnmegelőzés, drog prevenció megvalósulásáért.

A község gyermekei a helyi Bozzay Pál Nemzetiségi Nyelvet Oktató Általános Iskolába járnak, ahol részt vesznek a bűnmegelőzési és kábítószer fogyasztást megelőző rendezvényeken. A Balatonfüredi Rendőrség munkatársai rendszeresen felkeresik az iskolát. A tanulók évek óta a füredi Kapitányság által szervezett KRESZ és közbiztonsági vetélkedőn kiemelkedő helyezést érnek el.

Zánka, 2019. április 2.

|  |  |
| --- | --- |
|  | **Dresselné Steiner Ibolya**szociális ügyintéző |